cyanic-selkie/wikianc huggingface dataset:
Vereent Natiounen
Grënnung
Nach wärend dem Krich, de 14. August 1941, hunn den US-amerikanesche President Franklin D. Roosevelt an de brittesche Premier Winston Churchill d'Atlantik-Charta proklaméiert. Am Dokument sinn éischt programmatesch Iwwerleeungen a Richtung vun enger neier Weltorganisatioun festgehalen. An der Declaration by United Nations vum 1. Januar 1942 beruffe sech 26 Staaten, dorënner och Lëtzebuerg, op d'Prinzipie vun der Atlantik-Charta.
D'Verhandlungen iwwer eng zukënfteg international Organisatioun ginn nach emol 1944 op der Konferenz vun Dumbarton Oaks, bei Washington, tëscht Vertrieder vu China, Groussbritannien, der Sowjetunioun an den USA intensivéiert a konkreetiséiert.
Nodeem zentral nach méi ëmstridde Punkten am Februar 1945 op der Konferenz vu Jalta gekläert konnte ginn, gëtt d'Charta vun de Vereenten Natiounen deklaréiert. D'Charta gouf de 26. Juni 1945 vu 50 Staaten zu San Francisco ënnerschriwwen an ass de 24. Oktober 1945 a Kraaft getrueden. Polen ass als 51. Grënnungsmember spéider bäikomm.
D'Charta vun de Vereenten Natiounen
D'Charta ass d'Konstitutioun vun de Vereenten Natiounen a bënnt d'Memberstaaten opgronn vum Droit international public.
An der Charta sinn d'Ziler a Reegelen, d'Kompetenzen an d'Organisatioun vun der UNO festgehalen. Inhaltlech ass d'Dokument eminent vun den Erliefnesser aus dem Zweete Weltkrich, de Verbrieche vum Hitler-Regime, dem Scheitere vum Vëlkerbond an der Weltwirtschaftskris an den 1930er Jore geprägt.
D'Charta huet eng Präambel an 19 Kapitele mat 111 Artikelen.
Memberen
2017 hat d'UNO 193 Memberstaate mat gläichberechtegt Stëmmrecht an der UNO-Vollversammlung. Domat sinn d'Vereent Natioune virun der Organisatioun fir islamesch Zesummenaarbecht déi gréisst tëschestaatlech Organisatioun op der Welt. Als lescht Land ass de Südsudan am Juli 2011 Member ginn. Jiddwer Member muss sech den an der Charta formuléierten Ziler a Reegele vun de Vereenten Natioune verflichten.
E puer Länner, déi net vun alle Staaten unerkannt ginn, si kee Member an der Vereenten Natiounen, wéi zum Beispill Taiwan, de Kosovo oder Abchasien a Südossetien. De Grënnungsmember Taiwan, deemools als China unerkannt, war bis 1971 am Sécherheetsrot vertrueden, huet dunn awer nom Vote vun der Generalversammlung de Stull fir d'Volleksrepublik China misse fräimaachen.
De Vatikan a Palestina hunn Observateurstatus ouni Walrecht.
Haaptorganer
D'Vereent Natiounen hu sechs Haaptorganer:
Niewenorganer a spezialiséiert Agencë
Nieft dëse sechs Haaptorganer gëtt et eng Rëtsch vun net-politesch spezialiséierten Niewenorganisatiounen an Agencë.
Sëtzer a Sproochen
Hiren Haaptsëtz hunn d'Vereent Natiounen zu New York. Den Terrain laanscht den East River gouf vum John Davison Rockefeller Junior gestëft an zanter 1951 sinn hei fënnef vun deene sechs Haaptorganer doheem.
Donieft huet d'Sekretariat nach dräi Büroen, jeeweils zu Genève an der Schwäiz (UNOG), zu Wien an Éisträich (UNOV) an zu Nairobi am Kenia (UNON).
Den Internationale Geriichtshaff huet säi Sëtz zu Den Haag an Holland.
Änlech wéi d'Ambassadë sinn d'Sëtzer vun de Vereenten Natiounen exterritorialt Gebitt.
D'Vereent Natiounen hu sechs offiziell Sproochen an déi all Dokument, Resolutioun a Protokoll iwwersat gëtt: Arabesch, Chineesesch, Englesch, Franséisch, Russesch a Spuenesch. Aarbechtssprooch sinn Englesch a Franséisch.
Finanzéierung
D'Vereent Natioune finanzéiere sech haaptsächlech iwwer obligatoresch Kontributioune vun de Memberlänner. All Land ass dozou verflicht e gewësse Prozentsaz vum Budget ze droen. De Maximum wat en eenzele Staat bäisteiere ka läit bei 22%. De Gros vum Zweejoersbudget gëtt vun nëmmen engem Grapp voll Länner gedroen.
2017 hat d'UNO e reguläre Budget vu 5,6 Milliarden US-Dollar an e Budget vu 7,3 Milliarden USD fir Friddensmissiounen (Juli 2017 bis Juni 2018). Gréisst Geldgiewer fir de reguläre Budget 2016-18 sinn d'USA (22%), Japan (9,68%), China (7,92%), Däitschland (6,39%) a Frankräich (4,86%). Beim Budget 2016-18 fir d'Friddensmissioune waren et nees d'USA (28,47%), China (10,25%), Japan (9,68%), Däitschland (6,39%) a Frankräich (6,29%).
Spezialprogrammer (wéi z. B. d'UNICEF) ginn entweeder duerch Extracotisatiounen oder fräiwëlleg Leeschtunge finanzéiert.
Lëtzebuergesch
D'Lëtzebuergescht gouf de 24. Februar 1984 per Gesetz als "Nationalsprooch" an nieft dem Franséischen an dem Houdäitschen als eng vun den dräi administrative Sproochen zu Lëtzebuerg deklaréiert. Lëtzebuergesch gouf 1995 per Gesetz als Ëmgangssprooch an de Gemengeréit deklaréiert. Conseillere kënnen och eng aner offiziell Sprooch benotzen, mä et besteet keng Iwwersetzungsflicht.
Spéitstens zanter dem Gesetz vun 1984 gëtt Lëtzebuergesch national wéi eng eegestänneg Sprooch behandelt.
Geographesch Verbreedung
Lëtzebuergesch gëtt zu Lëtzebuerg geschwat, mä och nach an de Grenzregioune vu sengen Nopeschlänner: an Däitschland an der Géigend ëm Béibreg an am Museldall ronderëm Tréier, an der Belsch an der Provënz Lëtzebuerg, am Arelerland, an a Frankräich an enger Partie vu Loutrengen. Wat ee méi a Richtung Oste geet, wat dat, wat geschwat gëtt, ëmmer méi an déi aner muselfränkesch Dialekter iwwergeet. Mat vill guddem Wëlle kann een och nach d'USA derbäizielen, wou d'Kands(-kands-)kanner vun deene Lëtzebuerger, déi am 19. Joerhonnert dohin ausgewandert waren, nach vereenzelt Lëtzebuergesch schwätze kënnen. Geleeëntlech gëtt nach ëmmer dat, wat a Siwebiergen/Transsylvanien (Rumänien) geschwat gëtt oder gouf, wéinst engem Glach mam Lëtzebuergeschen derbäigezielt, och wa sech dat scho laang als wëssenschaftlech net haltbar erwisen huet.
An der Belsch an a Frankräich gouf Lëtzebuergesch allerdéngs laang Zäit nom Zweete Weltkrich net geléiert, soudatt et virun allem eeler Generatioune sinn, déi et nach schwätzen. Doduerch, datt et fir déi vill Frontalieren um Lëtzebuerger Aarbechtsmaart nëtzlech ass, gëtt et awer erëm, zum Beispill an Owescoursen, geléiert.
Et gëtt verschidden Dialektforme vum Lëtzebuergeschen: Areler, Eechternoacher, Kliärrwer, Minetter, Miseler, Stater, Veiner, Weelzer, asw. Fréier gouf et souguer vun Duerf zu Duerf Ënnerscheeder bei verschiddene Wierder, oder et koum zu am Rescht vum Land onbekannte Wierder (z. B. al Rëmelenger Wierder wéi Klëppchen oder Schëntercher). Déi Ënnerscheeder sinn an historesche Sproochatlante genee beschriwwe ginn.
Duerch d'Mobilitéit vun de Leit an och duerch déi geschwate Medien (Radio an Televisioun) verlafe sech dës Ënnerscheeder awer ëmmer méi, respektiv tendéieren zu enger Zort 'Standardlëtzebuergesch', an der Linguistik Koinè genannt, hin.
Geschriwwent Lëtzebuergesch
No enger Rei vun Uleef gouf 1975 eng eenheetlech Orthographie duerch e ministeriellen Arrêté agefouert. 1999 goufen dës Reegele per groussherzoglecht Reglement liicht verännert. Déi offiziell Orthographie gëtt an de Schoulen, wann iwwerhaapt, nëmmen ee Joer enseignéiert, wat dozou féiert, datt weiderhin individuell Orthographievarianten an der Praxis koexistéieren.
Zanter 2006 gëtt et e Spellchecker, deen ënner enger fräier Lizenz steet an dorop ausgeluecht ass, mat de gängegen Open-Source-Programmer ze funktionéieren (OpenOffice, Mozilla Thunderbird, asw.). Dësen Utilitär ënner dem Numm www.spellchecker.lu gëtt reegelméisseg weiderentwéckelt.
D'Lëtzebuergesch a Gefor?
Lëtzebuergesch gouf 2009 vun der Unesco an de Weltatlas vun de Sproochen, déi a Gefor sinn, opgeholl. D'Vitalitéit vun der lëtzebuergescher Sprooch gëtt an der Online-Versioun vum Atlas als onsécher (unsafe) agestuuft.
Déi Ausso ass zu Lëtzebuerg ëmstridden, virun allem bei Fuerscher, déi sech mat der Lëtzebuerger Sprooch befaassen. De Soziolog Fernand Fehlen (Uni Lëtzebuerg) vertrëtt z. B. d'Meenung, d'Lëtzebuerger Sprooch wier net um Ausstierwen, am Géigendeel, si géif sech gutt entwéckelen, sou als Invité vum Dag den 9. Mäerz 2009 um Radio 100,7.
An der Kulturchronik vum Radio 100,7 geet de Jean-Claude Majerus den 10. Mäerz 2009 nach emol op de Sproochenatlas vun der Unesco an. Hei gouf d'Lëtzebuerger Sprooch jo als onsécher Sprooch mam Niveau 1 aklasséiert (déi Bayresch Sprooch huet déi selwecht Astufung). Dat kënnt dohier, datt d'Unesco Critère benotzt wéi beispillsweis a wéi engem Mooss eng Sprooch an der nationaler Press geschriwwe gëtt. Wéinst hirer schwaacher Stellung an der geschriwwener Press ass d'Lëtzebuergesch do agestuuft ginn.
De lëtzebuergesche Linguistik- a Literaturlabo op der Uni Lëtzebuerg zeechent en anert Bild vun eiser Sprooch: verglach mat den 1970er an de 1980er Joren huet d'Lëtzebuergesch signifikativ u Bedeitung zougeholl, ëmmer méi Leit schwätzen et, et gouf nach ni sou vill op Lëtzebuergesch geschriwwe wéi haut, an dat net nëmmen an der Literatur, mä och an neie Beräicher, wéi d'elektronesch Post (Email, SMS) oder um Internet (Wikipedia, Websäiten, Bloggen, Facebook). Experte wéi de Fernand Fehlen ginn och ze bedenken, datt d'Lëtzebuergesch eng kleng a jonk Sprooch ass, déi voll an der Entwécklung stécht, an där hir Plaz an der kultureller a soziokultureller Landschaft vu Lëtzebuerg erhale wäert bleiwen.
Nominalmorphologie
De Fall, oder de Kasus, gëtt op Lëtzebuergesch haaptsächlech am Artikel (den, en), aner Determinanten (mäin, dësen, keen), an an attributiven Adjektiver gewisen. D'Lëtzebuergesch kennt 3 Fäll: den Akkusativ, deen och d'Funktioun vum Nominativ iwwerholl huet, den Dativ an nach an e puer Expressiounen de Genitiv. Vum Nominativ bleiwe just nëmmen e puer Nominalphrasen (NP) wéi der Däiwel oder eiser Herrgott.
Well de Genitiv am Lëtzebuergeschen rar ass, gëtt de Besëtz mam Dativ ausgedréckt: dem Mann säi Buch. Dëst gëtt dacks als Genitivëmschreiwung genannt, Genitivumschreibung op Däitsch a periphrastic genitive op Englesch. Zu de Genitivausdréck gehéieren z. B.: Enn des Mounts, ufanks der Woch, hien ass des Däiwels.
Wat d'Zuel ugeet, do kennt d'Lëtzebuergescht d'Eenzuel (de Singulier) an d'Méizuel (de Pluriel). Et ass d'Eenzuel, déi onmarkéiert ass. Dëst heescht, datt et eng Méizuelendung gëtt, mä keng Eenzuelendung. Am Lëtzebuergesche kennt d'Méizuel keng Geschlechter, déi gëlle just an der Eenzuel.
Geschlechter (Genus) gëtt et der dräi: männlech, weiblech, a sächlech. Dat biologescht Geschlecht vu Leit an Déieren entsprécht an deene meeschte Fäll och dem Wuert sengem Geschlecht. Sou ass de Papp, de Mann, den Dokter männlech an d'Mamm, d'Fra weiblech. Ausnam ass d'Meedchen, dat sächlech ass.
D'Nimm vun den Deeg, Méint a Joreszäite si männlech. Ausnam ass d'Fréijoer, dat sächlech ass.
D'Nimm vun de Beem, Blummen a Friichte sinn am Allgemenge weiblech: d'Dänn, d'Eech, d'Rous, d'Piisch.
Zesummegesat Wierder kréien de Genus vum leschte Wuert:
Wierder, déi net mat engem biologesche Geschlecht verbonne sinn, kënnen iergendee Geschlecht hunn, ouni datt d'Wuert mat dësem grammatesche Geschlecht eppes ze dinn hätt.
Verschidden Endunge kënnen de Genus bestëmmen: Wierder mam Prefix Ge- si sächlech, si bezeechnen dacks Kollektiver: d'Geméis, d'Gestreids, d'Gebraddels, d'Gefréiss..
Adjektivalmorphologie
En Adjektiv ass e Wuert, dat e Substantiv beschreift, mä et kann awer och als Adverb benotzt ginn, wou en dann en anert Adjektiv beschreift, oder e Verb, oder eng ganz Konstruktioun. Morphologesch gesi gëtt et zwou Kategorië vun Adjektiver: si sinn entweeder attributiv oder predikativ. Predikativ Adjektiver kommen nom Substantiv a ginn net deklinéiert:
Attributiv Adjektiver kommen awer virum Substantiv ginn deklinéiert a kréien hir respektiv morphologesch Endung: Interessant ass och hei, datt déi bestëmmt Artikelen dacks virun engem attributiven Adjektiv d'Form vum Demonstrativ unhuelen: weiblech d gëtt déi (oder och di), sächlech d '  gëtt dat, a Méizuel d '  gëtt déi.
De Komparativ gëtt am Lëtzebuergeschen analytesch gemaach, dat heescht, datt d'Adjektiv selwer net geännert gëtt (z. B. -er, wéi am Däitschen), mä, datt nach en anert Wuert drugehaange gëtt. Dofir gëtt net *schéiner gesot, mä méi schéin:
Beim Superlativ gëtt tëscht dem relative Superlativ an dem absolutte Superlativ ënnerscheet:
De sougenannte superlatif relatif épithète gëtt d'selwecht deklinéiert wéi en adjectif épithète.
Beispiller:
Syntax
Wuertuerdnung
An engem onmarkéierte Saz ass d'Wuertuerdnung SVO, also Sujet, Verb, an Objet: Ech iesse Kuch. Wann am Ufank vum Saz nach en Zousaz oder en Attribut (Englesch: adjunct) steet, da kënnt als éischt d'Verb an duerno de Sujet: Muer iessen ech Kuch. Dëse Phenomeen gëtt "V2" (Verb Second) genannt, well d'(Haapt)Verb ëmmer an zweeter Positioun ass.
Lëtzebuergesch huet awer och e Mëttelfeld, wou den Objet vum Saz tëscht dem Hëllefsverb op der lénkser Säit an dem Haaptverb op der rietser Säit steet: Ech muss Kuch iessen.
An Niewesätz ass d'Wuertuerdnung SOV: datt ech Kuch iessen. Wann an engem Niewesaz en Auxiliaire an e Participe passé ass, da kënnt d'Haaptverb fir d'éischt an den Auxiliaire fir d'lescht: datt ech de Kuch giess hunn. Wann an engem Niewesaz e Modalverb an en Infinitiv ass, da kënnt d'Modalverb fir d'éischt: "datt ech Kuch muss iessen". Et wier awer net falsch wann d'Modalverb am Enn kënnt (datt ech Kuch iesse muss) oder souguer virum Objet (datt ech muss Kuch iessen).
Neologismen
Neologisme sinn nei Wuertbildungen an nei Bedeitunge vu Wierder, déi schonn existéieren.
Marbehan
Marbehan, ass eng belsch Uertschaft an der Gemeng Habay, an der Provënz Lëtzebuerg.
Cleveland Bay
De Cleveland Bay ass en typescht Kutschepäerd. Säi Fell ass ëmmer brong sou wéi säin Numm et seet (engl.: bay (bei Päerd) = brong).
A sengem Heemechtsland England, ass et dat Päerd, dat Staatskarossen zitt.
Gold
D'Gold (lat. Aurum) ass e cheemescht Element a grad wéi d'Sëlwer an de Platin, en Edelmetall. Et ass dat 79. Element am cheemesche Periodesystem vun den Elementer. Säi cheemescht Zeechen ass Au.
Cleveland Bay
Et ass nieft den englesche Ponye mat déi eelst Päerdsrass an England.
Gold
De Schmëlzpunkt läit bei 1063 Grad Celsius an de Kachpunkt bei 2970 Grad.
D'Goldproduktioun
De Goldofbau ass iwwer d'ganz Welt verspreet. Vun der Goldproduktioun, déi haut 2300 Tonnen am Joer erreecht, honnertmol méi wéi am leschte Joerhonnert, hunn d'USA, Südafrika an Australien een Undeel vu 40%. Russland, Brasilien a Rumänien sinn aner wichteg Produktiounslänner vu Gold.
Cleveland Bay
Déi Päerd sinn awer och fir all aner Aarbechte benotzt ginn, als Akerpäerd, Zuchpäerd an als Reitpäerd.
De Yorkshire Carriage Horse, dee vum Cleveland Bay ofstaamt, ass an d'ganz Welt exportéiert ginn.
Duerch d'Opkomme vum Auto sinn och an England d'Päerd lues a lues verschwonnen. Well de Cleveland Bay awer ee villsäitegt Päerd war, ass en nach als Kutschepäerd an als Juegdpäerd weider gebraucht ginn.
No dem Zweete Weltkrich war d'Rass bal ganz verschwonnen.
Et ass haaptsächlech der Kinnigin Elizabeth II. ze verdanken datt déi Päerdsrass haut nach do ass, well si sech zanter 1960 dofir agesat huet, datt déi Päerd an dem kinnekleche Gestüt solle wéider gezillt ginn.
Beschreiwung
Wéi den Numm et seet, sinn Cleveland Bay ëmmer brong. An der Rass ass ni eng aner Faarf zougelooss ginn. D'Nomalgréisst ass 16 hands wat 162,5 cm entsprécht. Et ass ee Päerd dat ee staarke Kierperbau huet, eng laang Schëller, staark Glidder, mat enger relativ grousser Schankemass, an eng zolidd Hannerhand. Si hunn een zimmlech breede Kapp deen iwwer d'Nues riicht ass.
Simeonstëft (Tréier)
Direkt nieft der Porta Nigra zu Tréier läit dat fréiert Klouschter Simeonstëft. An där eelster erhalener Stëftsanlag vun dëser Zort an Däitschland ass haut de Stadmusée Simeonstëft Tréier ënnerbruecht.
Um Rand vun der Stadsmauer si mam Ëmbau vun der Porta Nigra an der Simeonskierch an der éischter Hallschent vum 11. Joerhonnert d'Gebailechkeete vum Simeonstëft ënner der Initiativ vum Äerzbëschof Poppo von Babenberg entstanen, déi nom griischesche Wanderpater Simeon vun Tréier genannt sinn. Den doubelstäckege fréiromanesche Kräizgank huet ursprénglech déi véier Säite vum Bannenhaff ëmschloss. De Westflillek huet de Refektorium, den Nordflillek den Dormitorium enthal. Mat der Besetzung vun Tréier duerch d'franséisch Revolutiounstruppen am Joer 1794 sinn d'Gemaier no an no zerfall, ier se vun 1802 a Privatbesëtz komm sinn an ëm 1930 nees erëm zum Deel opgebaut goufen. Haut sinn nach den Nordtrakt, de Kräizgank, de restauréierte Südflillek an een Deel vum Ostflillek erhalen. Vun 1958 u ginn d'Gebailechkeeten als Musée benotzt.
Canton de Blois-5
De Canton de Blois-5 ass eng fréier franséisch administrativ Andeelung am Arrondissement Blois, am Departement Loir-et-Cher an der Regioun Centre.
Strofrechtlech Responsabilitéit
Ënner Strofrechtlech Responsabilitéit versteet een d'Obligatioun, fir een, deen e Gesetz net respektéiert, dofir riicht ze stoen a sech enger Bestrofung auszesetzen. An enger Demokratie hunn d'Bierger Rechter awer och Flichten a Responsabilitéiten, ouni déi d'Fräiheet net denkbar ass.
Am Géigesaz zur Zivilverantwortung, wou ee fir e Schued, fir deen een d'Verantwortung dréit, opkomme muss, huet de Staat d'Flicht, déi ze strofen, déi d'ëffentlech Uerdnung stéieren.
Zwerg-Mausmaki
Den Zwerg-Mausmaki, Microcebus myoxinus, ass eng vun de 16 Aarte vu Mausmakien, déi op Madagaskar liewen.
Canton de Bracieux
De Canton de Bracieux ass eng fréier franséisch administrativ Andeelung am Arrondissement Blois, am Departement Loir-et-Cher an der Regioun Centre.
Rugby Club Walferdange "De Renert"
De Rugby Club Walfer "De Renert" ass e Rugbysclub zu Lëtzebuerg, deen 1990 gegrënnt gouf.
D'Iddi en zweete Rugbysclub zu Lëtzebuerg ze grënne geet op de Fernand Goldschmitt zeréck, e Rugbyspionéier zu Lëtzebuerg an den 1970er Joren.
De Rugby Club Walfer huet ufanks am belsche Championnat gespillt, wou en an der véierter Divisioun ugefaangen huet, an 1991 Divisiounsmeeschter gouf, an domat an drëtt Divisioun koum. Dat Joer duerno konnte se an d'zweet Divisioun eropklammen.
En neien Terrain gouf vun 1991 un nieft der Walfer Schwämm amenagéiert. An de Joren duerno spillt de Veräin ofwiesselnd an der zweeter an drëtter Divisioun. Zanter der Saison 2006-2007 an där se sech als Zweet klasséiert haten, spillen d'Fiiss vu Walfer erëm an der zweeter belscher Divisioun.
Zanter der Saison 2018-2019 spillen d'Senioren an der Regionalliga RLP/LUX, an där Clibb aus Rheinland-Pfalz a Lëtzebuerg spillen.
Walfer huet zanter 1996 eng Rugbyschoul fir Kanner. 2007 huet de Rugby Club Walfer säin éischte Beach Rugby Tournoi organiséiert.
Zu Walfer spillt och déi eenzeg Rugby Dammenekipp aus dem Land, déi sech Les Renardes nennt. Si spille weiderhin an der 2. Divisiouin vum Championat an der Belsch.
Canton de Marvejols
De Canton de Marvejols ass eng franséisch administrativ Andeelung am Arrondissement Mende, am Lozère (Occitanie)
Tak
Eng Tak ass eng quadratesch gosse Plack, déi eng Säitelängt vun ongeféier engem Meter huet, an déi un d'Mauer an enger Schminni gehaange gouf, fir datt se d'Hëtzt vum Feier sollt späicheren a reflektéieren. Meeschtens waren, a Relief, Dekoratiounen op der Tak, dacks z. B. Wopen.
Bei verschiddenen Haiser war hanner der Tak e Lach an der Mauer, dat op där anerer Säit mat enger Dier konnt op- oder zougemaach ginn. Dëst huet et erméiglecht, datt d'Hëtzt vun der Tak och an d'Nopeschzëmmer ausgestraalt konnt ginn. Dëst nennt een en Takeschaf.
Fred Astaire
De Frederick Austerlitz genannt Fred Astaire, gebuer den 10. Mee 1899 a gestuerwen den 22. Juni 1987, war en US-amerikaneschen Dänzer a Schauspiller.
De Fred Astaire ass am Ufank vu senger Carrière haaptsächlech zesumme mat senger Sëschter Adèle opgetrueden, a si hu grousse Succès um Broadway an zu London gehat mat hire Stécker Lady Be Good,Funny Face a The Band Waggon.
Nodeem seng Sëschter sech 1932 mam Lord Charles Cavendish bestuet hat, ass de Fred Astaire eleng opgetratt a gouf och gläich duerno vun M.G.M. engagéiert fir de Film Dancing Lady an deem hien zesumme mat der Joan Crawford an dem Clark Gable gespillt huet.
Duerno huet hie Filmer a Musicale bei R.K.O gedréit, wou hien och d'Ginger Rogers begéint huet. Mat der Ginger Roberts huet hien an 10 Filmer gespillt, dovun ënner anerem Flying down to Rio, Swing Times an Top Hat.
Säi Wonsch fir seng Fanen ëmmer erëm z'iwwerrasche geet am beschten a sengem leschte Film Ghost Story an Erfëllung well en an deem Film de Béise spille kann.
Torgny
Torgny an der belscher Provënz Lëtzebuerg ass dat südlechst Duerf vun der Belsch an och déi Uertschaft déi am wäitste vun der belscher Haaptstad ewech läit. Et ass Member vun der Associatioun vun de schéinsten Dierfer a Wallounien. Zu Torgny mécht d'Kuer (Chiers) schonn zanter 1659 d'Grenz tëscht der Belsch a Frankräich.
D'Uertschaft huet eng Fläch vu 574 ha déi bal komplett landwirtschaftlech exploitéiert ginn. Wéinst dem waarme Mikroklima ëm Torgny kënnen do och Wäiriewe gezillt ginn.
Canton de Fontaine-Française
De Canton de Fontaine-Française ass eng fréier franséisch administrativ Andeelung am Arrondissement Dijon, am Departement Côte-d'Or an der Bourgogne-Franche-Comté. Mam Dekret vum 18. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Torgny
Torgny läit am Südwesthank vun enger Kopp déi hir héchste Plaz op 330 m um Lieu-dit Le Hornul am Bësch mam Numm Bois Géline huet.
Um Südrand vum Bësch, steet eng Kapell déi der Muttergottes vu Lëtzebuerg geweit ass. Dës Kapell gouf am Ufank vum 17. Joerhonnert opgeriicht, well d'Awunner vun Torgny, déi déi Zäit staark ënner der Pescht gelidden haten, versprach haten eng Kapell ze bauen, wann d'Epidemie géif noloossen. Et geet och all Joer, wéi deemools versprach, eng Pressioun bei d'Kappell.
Direkt nieft der Kapell ass d'Réserve naturelle Raymond Mayné, an enger aler Steekaul. Dëst Naturschutzgebitt ass ronn 5 ha grouss an et fënnt en do déi typesch Flora a Fauna vun de waarme Kallekbiedem.
Net wäit dovun ewech steet och eng Klaus. De leschte bekannte Klausner war de Brudder Agathon dee 1792 gestuerwen ass. Duerno gouf d'Klaus verlount bis am Joer 1977 eng Dominikanerschwëster erëm mat der Traditioun weidergefuer ass a sech do installéiert huet.
Am Dall ass déi déifst Plaz um Zesummefloss vum Ton an der Kuer op 235,65 m op der Grenz mat Frankräich.
D'Kuer stéisst bei der südlechster belsch–franséischer Grenzmaark op d'Belsch a leeft vun do 3.850 Meter no Nordwesten, a mécht op dëser Streck d'Grenz tëscht der Belsch a Frankräich ier se nom Zesummefloss mat dem Ton erëm fir de Rescht vun hirem Laf ganz a Frankräich zeréckgeet.
Op Torgny kënnt een aus der Belsch, vu Virton aus iwwer d'Nationalstrooss N871, iwwer Rouvroy a Lamorteau. Hanner Lamorteau deelt dës Strooss sech soudatt en zwou Méiglechkeeten huet fir dohinzekommen. Et kann en duerch den Dall vum Ton fueren oder iwwer de Wee den iwwer d'Kopp geet, a vun deem aus en eng schéi Vue iwwer de ganzen Dall huet.
U Frankräich ass Torgny am Westen ugeschloss mat engem Wee den op der Grenzbréck weider iwwer déi franséisch Departementale D118A op Velosnes féiert. Am Oste geet eng Strooss déi Uschloos un d'Departmentale D29c huet laanscht de Bois de la Poulette op Épiez-sur-Chiers.
Torgny hat am Laf vun de Joerhonnerten net ëmmer de selwechten Numm. Géint 1150 gëtt et als Tornei an als Torgney ernimmt. D'Géigend vun Torgny war schonn zur Réimer- a Merowengerzäit besiidelt. Am Joer 1989 goufen d'Reschter vun enger Réimervilla aus dem 4. Joerhonnert entdeckt. Op der Ramonette engem flachen Hiwwel haten d'Réimer sech och installéiert an am Süden, op 1 km vum Duerf, ass e groussen Tumulus fonnt ginn.
Torgny war bis 1829 eng eege Gemeng. Am deem Joer gouf se u Lamorteau ugeschloss a gouf 30 Joer mé spéit erëm selbststänneg, bis se 1976 mat Rouvroy fusionéiert huet.
E grousst Gebai an der Rue Escofiette war fréier e Klouschter, dat vun Nonnen, déi virun der Loi Combes aus Frankräich fortgelaf waren, opgeriicht gouf.
D'Kierch vun Torgny, déi nom Zweete Weltkrich ganz nei opgeriicht gouf, ass dem hellege Mäerten geweit. Si besteet aus engem Längsschëff an engem zimmlech breede Querschëff an ass am Natursteen aus der Géigend gebaut. Den net ganz héijen Tuerm huet en Daach den eng besonnesch Helmform huet, op all Säit ass e Bou mat agebaut fir eng Auer dran ze setzen.
Wann en op Épiez fiert, geséit e riets déi dräi Wéngerte vun Torgny leien, mat dem Wënzer vum Clos de la Zolette sengem Haus. Obschonn Torgny fréier e Wënzerduerf war, war de Wäibau eng Zäit lang ganz aus der Géigend verschwonnen, bis 1956 erëm en éischte Wéngert ugeluecht gouf. D'Produktioun gëtt haut op ronn 8000 Fläsche geschat an et gi wäiss Wäiner a Rosé produzéiert.
Ronderëm d'Gäert vun den Haiser si bal iwwerall Dréchemaueren.
Op Nummer 6 an der Rue Cavé steet e grousse Bauerenhaff, d'Ferme Rose aus dem Joer 1838, deen als Nationalmonument klasséiert ass.
Canton de Nasbinals
De Canton de Nasbinals ass eng fréier franséisch administrativ Andeelung am Arrondissement Mende, am Lozère (Occitanie)
Gehaansbierg
De Gehaansbierg och nach Gehaansknäppchen ass eng Kopp, déi tëscht Diddeleng a Keel läit. Eng Partie läit op der Gemeng Diddeleng (ronn 2/3) an de Rescht op der Keeler Gemeng. Seng héchst Plaz ass 410,5 Meter (NG-L). De Gehaansbierg huet eng Fläch vu ronn 22 ha wouvun ongeféier 17 ha der Diddelenger Gemeng gehéieren.
De Rescht ass a Privatbesëtz a gehéiert de Grofe vu Manom, dozou gehéiert deen Deel deen op der Keeler Gewan läit an den ieweschten Deel mat der Buerg. D'Buerg déi och den Häre vu Manom gehéiert, ass fir 99 Joer un d'Gemeng Diddeleng verlount wéinst den Ausgruewungen an de Restauratiounen déi do gemaach ginn. Déi ënnescht Partie vum Bierg war och net ëmmer Bësch. Do ware Felder ugeluecht a sou wéi ee Flouernumm et seet, mat grousser Warscheinlechkeet och ee Wéngert. Déi Partie heescht am Wangert a läit tëscht der Scherr an dem Bierg.
Déi ënnescht Partie (bal alles wat ënner dem Wee läit deen ëm de Bierg geet) gouf an den 1930er Joren ugeplanzt. Dës Aarbechte goufen deemools gemaach fir Diddelenger Leit ze beschäftegen déi ënner der schlechter Konjunktur vun deemools keng Aarbecht haten. Et kéint ee bal soen, do wieren deemools d'Noutstandsaarbechten erfonnt ginn. Responsabel fir déi Uplanzunge war den deemolege Fierschter François Knepper dee bei der Auswiel vun den Holzaarte besonnesch gutt op déi verschidden Expositioune vum Bierg opgepasst huet an dofir relativ vill verschidde Beem gesat huet. Um Gehaansbierg fënnt een dofir haut iwwer 25 Zorte Beem.
An der Zong déi op Keel wéist (op der Foto hei niewendrun) an déi schonn ëmmer Bësch war, stinn eng Partie ganz schéi Käschtebeem. Leider hunn d'Leit déi sech do hir Käschte klaue gaange si Riffeleisen drageknuppt fir kënnen dolaanscht eropzeklammen a sou eng Rei vun de Beem beschiedegt.
Geomorphologesch gesinn handelt et sech ëm en Zeiebierg, deen der Schichtstuf vum Aalenium (Stuf vum Minett) virgelagert ass.
1938 gouf de Gehaansbierg op der Lëscht vun de klasséierte Monumenter als Nationalmonument klasséiert.
Geschichtleches
Den Ufank vun der Diddelenger Stad ass nach bis op d'Kelten an d'Réimer zeréckzeféieren. Haut ass bewisen, datt et um Gehaansbierg eng réimesch Néierloossung gouf. Ëm d'Joer 1464 koum et zu engem éischten, an Dokumenter festgehalene Bau vun enger Buerg duerch d'Häre vu Gymnich.
An dëser Zäit spillt sech och d'Seeche vun der Jongfra vum Gehaansbierg of.
Zaldotekierfecht
Tëscht 1941 an 1955 gouf et op der Nordflank vun der Kopp e sougenannten „Éierekierfecht“ deen am Optrag vum ieweschte Kommando vun der Wehrmacht fir d'Affer vum Krich ugeluecht gi war.
Naturléierpad
Am Joer 1999 huet d'Diddelenger Gemeng en neien Naturléierpad um Gehaansbierg ugeluecht. E läit um Circuit, dee ganz ëm de Gehaansbierg geet. Op dëser Streck vu bal engem Kilometer sti 5 Panneauen zu dësen Theemen:
Am Agank vum Gehaansbierg op der Héicht vum Waasserbaseng steet en Agankspanneau mat enger Kaart an Explikatiounen iwwer dëse klengen Naturléierpad.
Den Tuerm
Nieft der Buergruin steet zanter 1985/86 en 27 Meter héijen Tuerm wou een iwwer 114 Träppleken op eng Aussiichtsplattform kënnt, vun där aus een d'Buergiwwerreschter an d'Ëmgéigend bewonnere kann.
D'Kapell
Fréier ass all Joer op Gehaansdag eng Pressessioun vu Butschebuerg op de Gehaansbierg bei d'Kapell gaangen. An de leschte Joren huet d'Par Diddeleng déi Pressessioun erëm opliewe gelooss.
(1864) Daedalus
Den (1864) Daedalus ass en Asteroid aus der Grupp vun den Apollo-Asteroiden. Den Daedalus gouf de 24. Mäerz 1971 vum Tom Gehrels um Palomar-Observatoire entdeckt.
Bockfiels
De Bockfiels dacks einfach um Bock genannt ass e ronn 500 Meter laangen a 50-80 Meter breede Fiels am Weste vu Clausen, an der Stad Lëtzebuerg, ëstlech vum Fëschmaart. E stéisst op dräi Säiten un den Uelzechtdall, deen eng ronn 40 Meter méi déif läit. D'Héicht vum Fiels variéiert tëscht 285 an 260 Meter. Vum Fëschmaart aus kënnt een duerch d'Méchelstrooss an dann iwwer d'Schlassbréck dohin. Iwwer de Bock féiert d'N1 (Clausener Bierg) a queesch derzou d'Eisebunnsstreck Lëtzebuerg-Ëlwen.
Geschicht
De réimesche Keeser Gallienus soll do am 3. Joerhonnert zum Schutz géint d'Franken, Alemannen a Sueben e Kastell baue gelooss hunn.
Am Joer 963 hat dunn de Grof Siegfried mat der Abtei Sankt Maximin vun Tréier en Tosch gemaach, andeems hie Lännereien zu Feelen ofginn huet, an dofir de Bockfiels mam réimesche Kastell Lucilinburhuc krut. Hien huet méi spéit niewendrun eng nei Buerg baue gelooss.
Dem Siegfried säi Choix fir seng Buerg do bauen ze loosse war gutt iwwerluecht. Deemools bestoung an Europa eng gewëssen Onsécherheet duerch d'Gefor vu Privatkricher, dem Risk vum Muechtverloscht vun de Karolenger oder der Invasioun vun den Normannen oder Ungarn. Am Fall vun engem Ugrëff huet déi isoléiert Lag um Bock et erlaabt, sech géint eng Attack mat Belagerungsinstrumenter zeréckzezéien. Doriwwer eraus konnt ee vum Bock aus och déi zwéi fréier Kiemen (Reims - Tréier a Metz - Éislek) déi sech um Fëschmaart gekräizt hunn, gutt iwwerwaachen.
An der Ausernanersetzung tëscht dem Keeser Karl V. an dem franséische Kinnek François I. 1542 bis 1544 gouf d'Buerg beschiedegt oder souguer zerstéiert, entweeder duerch d'Fransousen oder duerch de Karl V. selwer aus strategesche Grënn. 1549 wieren dann ënner der Leedung vum Martin van Rossum, Marschall vu Geldern, d'Iwwerreschter ewechgeholl gi fir eng besser Befestegung dohinzesetzen. Eng aner Source dogéint seet, d'Buerg wier 1542-1544 just liicht beschiedegt an duerno nees ausgebessert ginn, sou datt se och 1549 an duerno nach bestanen hätt, an eréischt méi spéit bis d'éischt Hallschent um 17. Joerhonnert lues a lues verfall wier.
An de 1640 er Joren, ënner de Spuenier, huet de Schwäizer Ingenieur Isaac von Treybach de Bockfiels mat dräi Forte befestege gelooss, wouduerch kaum méi eppes vun der Buerg iwwereg blouf. Déi Befestegungen haten awer och kee laangt Bestoen, si goufe 1684 bei der Belagerung vun der Festung vum Louis XIV. sengen Truppe komplett zerstéiert. De Vauban huet d'strategesch Bedeitung vum Bock erkannt an e beim Erëmopbau zur Haaptkomponent vun der neier Festung gemaach.
Nom Londoner Vertrag vun 1867 hunn d'Befestegungen um Bock misse geschleeft an d'Kanounelächer op déi haiteg Gréisst opgebrach ginn. Den Huelen Zant gouf iwwerierdesch preservéiert, an zanter 1933 sinn och d'Bockkasematte fir de Public zougänglech.
Io
Io ass den Numm vun:
Île aux Cygnes
D'Île aux Cygnes (lëtz.: Schwaneninsel), läit tëscht dem XVe a XVIe Arrondissement vu Paräis, der Haaptstad vu Frankräich, a gouf 1827 geschaf fir den Hafe vu Grenelle virun der Immobilienexpansioun ze schützen. Si däerf net mat der aler Île des Cygnes verwiesselt ginn, vun där hiren Numm och hierkënnt, an déi mam Champ de Mars um Enn vum 18. Joerhonnert verbonne ginn ass.
Op der Insel steet och eng Kopie, wann och méi kleng wéi d'Original, vun der Fräiheetsstatu vun New York.
Dës kënschtlech Insel, déi 850 Meter laang ass, ass zimmlech schmuel. Si ass nëmmen 11 Meter breed, an op der ganzer Längt gouf eng Allee geplanzt, d'Allée des Cygnes.
Haut lafen dräi Brécken iwwer d'Île aux Cygnes:
Op der Insel steet d'Eisebunnsbréck fir de Metro op engem Steebou mat allegoresche Statuen (Elektriziéit, Handel, Wëssenschaft an Industrie).
D'Fräiheetsstatu vum Bartholdi gouf de 15. November 1889 ageweit, dräi Joer no der Statu zu New York (28. Oktober 1886). Dës Statu gouf de Fransouse vun de Vereenegte Staate fir de Centenaire vun der Franséischer Revolutioun geschenkt. Zu dëser Zäit gouf si sou opgestallt, datt si op den Eiffeltuerm gekuckt huet, an huet domat de Vereenegte Staaten de Réck gedréint. Fir d'Weltausstellung vun 1937 gouf si no Westen ausgeriicht. Op dem Buch, dat si an der Hand hält, steet d'Inskriptioun Dëst sinn déi respektiv Datume vun der amerikanescher a franséischer Revolutioun.
Hallo Janine!
Hallo Janine ass en däitsche Musek- a Revuefilm aus dem Joer 1939.
Ëm wat geet et am Film?
Zu Paräis dreemt eng Dänzerin (Marika Rökk) vun enger Solo-Carrière am Music-Hall.
Perle Mesta
D'Perle Mesta, gebuer den 12. Oktober 1889 als Pearl Reid Skirvin  zu Sturgis, Michigan, a gestuerwen de 16. Mäerz 1975 zu Oklahoma City, Oklahoma, war eng amerikanesch Millionärin an Diplomatin, déi vun 1949 bis 1953 d'Ambassadrice vun de Vereenegte Staate vun Amerika zu Lëtzebuerg war.
Hir Carrière
Si war d'Duechter vun engem räichen Uelegmagnat aus dem Oklahoma, dem William Balser Skirvin, deen och de Grënner vun de Skirvin Hotelle war. Si huet sech 1916 mat engem Ingenieur a Schmelzhär, dem George Mesta, bestuet. Wéi hire Mann 1925 gestuerwen ass, ass hir, als eenzeg Ierwin, e Verméige vun 78 Milliounen $ an de Schouss gefall.
1940 huet si sech zu Washington néiergelooss a kuerz duerno hire Virnumm a Perle ëmgeännert, e Virnumm deen dacks, wéi dat och iertemlecherweis zu Lëtzebuerg geschitt ass, als Pearl geschriwwe gouf. Schonn ier se zu Washington D.C. gewunnt huet, ass si duerch hir Kontakter mat den amerikanesche Politiker, a besonnesch duerch hir grandios Partien an Empfäng ëmmer méi an de Mëttelpunkt getratt an huet grousse politeschen Afloss kritt. Am Ufank stoung si de Republikaner méi no, mä ass schonn 1940 ëmgeschwongen an huet 1948 dem Demokrat Harry Truman seng Presidentschaftscampagne generéis matfinanzéiert. Als Merci huet den Truman, wéi e President gouf, si dunn op Lëtzebuerg als Ambassadrice geschéckt, als éischt Ambassadrice zu Lëtzebuerg nom Zweete Weltkrich, well bis 1949 war déi amerikanesch Ambassade zu Bréissel och fir Lëtzebuerg zoustänneg.
D'Perle Mesta war och déi éischt amerikanesch Fra, déi sou en héijen diplomatesche Poste bekleet huet.
Call Me Madam
Zu Lëtzebuerg ass d'Perle Mesta duerch hiren eegewëllege perséinleche Stil opgefall, a besonnesch duerch hir grouss Empfäng an de Kontakt dee si mat der ganzer Populatioun gesicht an och fonnt huet. Hir Empfäng vun alle Buergermeeschtere vu Lëtzebuerg an hir generéis Bescheerungen u lëtzebuergesch Kanner fir Niklosdag hu groussen Androck hannerlooss.
De Stil an d'Optriede vun der Perle Mesta als Ambassadrice zu Lëtzebuerg huet de Komponist Irving Berlin dozou bruecht, fir de Musical Call Me Madam ze schreiwen. Spéider gouf e vum Walter Lang ënner dem nämmlechten Titel verfilmt. Am däitsche Sproochraum gouf dëse Film als Madame macht Geschichte(n) kommerzialiséiert.
Fernand Koenig
De Fernand Koenig, gebuer de 16. Dezember 1922 op der Giewelsmillen a gestuerwen de 5. Dezember 2003, war e lëtzebuergesche Sänger, an zwar e Bass-Bariton.
Haaptberufflech war hie Geometer an en huet um Kadaster geschafft.
Canton de Contres
De Canton de Contres ass eng fréier franséisch administrativ Andeelung am Arrondissement Blois, am Departement Loir-et-Cher an der Regioun Centre.
Lëscht vu lëtzebuergesche Komponisten
Dës Lëscht vu lëtzebuergesche Komponisten ass en Deel vun de Referenztabellen.
Edinburgh
Edinburgh ass d'Haaptstad vu Schottland. Si ass no Glasgow déi zweetgréisst schottesch Stad.
Energie
Ënner Energie versteet een eng potenziell Kraaft, ënner welcher Form och ëmmer, déi et erlaabt, eng Aarbecht ze maachen. D'Wuert Energie kënnt vum griicheschen εργοs (ergos), wat "Aarbecht" bedeit. De Begrëff Energie ass vum schottesche Physiker William John Macquorn Rankine am Joer 1852 am haitege Sënn an d'Physik agefouert ginn.
Mechanesch Energie
Gemengt ass déi potenziell Energie, déi sech aus engem mechanesche System ergëtt.
Thermesch-Energie oder inherent Energie
Dat ass déi Energie, déi a Moleküllen oder Atomer vun enger Matière gespäichert ass.
Elektresch oder magnéitesch Energie
Si gëtt ofgeleet aus dem physesche Prinzip, dat Deeler vun engem Stoff, wa s'elektresch oder magnéitesch opgeluede sinn, si sech unzéien oder ofstoussen.
Bindungs-Energie
Si gëtt bei engem cheemeschen oder atomare Prozess fräigesat.
Primär a sekundär Energie
Well d'Energie net verschwannen, mä nëmmen ëmgewandelt ka ginn, schwätzt ee vun
Bleil
De Bleil oder Blëll ass e Briet, mat engem Grëff, dat ofgeronnt Ecken huet, an dat gebraucht gouf fir Wäsch um Wäschbuer oder bei enger Baach ze klappen.
Lëscht vun diffusen Niwwelen
=Lëscht vun diffusen Niwwelen=
Energie
D'Energieproduktioun
Am Laf vun der Zäit huet sech d'Struktur vun der Energieproduktioun staark verännert an eng Rei vu Konsequenzen hu sech doraus erginn:
Hollywood
Hollywood ass e Quartier vun der US-amerikanescher Stad Los Angeles (Kalifornien), ëstlech vun der Vermont Avenue bis zum Laurel Canyon Boulevard iwwer de Sunset Boulevard an de Crescent Heights Boulevard westlech; vun Norden no Süde vum Mulholland Drive bis op d'Melrose Avenue. Zu Hollywood wunnen eng Ronn 300.000 Leit.
Bleil
Etymologesches
De Bleil an d'Bielle hunn déi selwecht Originnen.
Energie
D'Entwécklung vum Energiekonsum
De relativen Energiekonsum ass vu Land zu Land staark verschidden a spigelt an engem gewësse Mooss den Entwécklungsgrad an dem Klima vun de Länner zeréck.
Hollywood
Geschicht
1853 stoung nëmmen eng Haip aus Leem op där Plaz déi mir haut Hollywood nennen. Géint 1870 hu sech do eng Rei Baueren niddergelos. An den 1880er Joren ass den Harvey Henderson Wilcox mat senger Fra Daeida vun Topeka op Los Angeles geplënnert, an huet 1886 160 Ar Land westlech vun der Stad kaaft.
Energie
D'Entwécklung vum Energiekonsum
Pro Joer a pro Kapp vun der Bevëlkerung, an TEP-Unitéiten:
Hollywood
Geschicht
Den Numm Hollywood kënnt duerch dem Wilcox seng Fra, d'Daeida. Bei enger Zuchrees huet d'Daeida eng Fra kennegeléiert, déi vun hirer Heemécht an Ohio geschwat huet, an déi Hollywood genannt huet. Der Daeida huet dee Klang vum Wuert sou gutt gefall datt si hirem Mann seng Ranch a Südkalifornien och Hollywood gedeeft huet.
Energie
D'Entwécklung vum Energiekonsum
Wéi ënnerschiddlech de relativen Energiekonsum an de verschiddene Länner ass, geet aus der Tatsaach ervir, datt de relative Konsum vun Energie pro Kapp vun der Bevëlkerung tëscht 1 a 60 an den eenzele Länner variéiert.
Hollywood
Geschicht
De Wilcox huet séier e Plang fir d'Stad gezeechent deen en den 1. Februar 1887 beim County Recorder's Office ofginn huet. Datt ass dann och déi éischt offiziell Ernimmung vum Numm Hollywood. Mat senger Fra als konstante Beroder huet hien d'Prospect Avenue (haut: Hollywood Boulevard) als Haaptstrooss ugeluecht. Doropshin huet hien dunn och ugefaange Land ze verkafen. D'Daeida huet Sue gesammelt an zwou Kierchen, eng Bibliothéik an eng Schoul baue gelooss.
Energie
D'Entwécklung vum Energiekonsum
Den Energiekonsum huet an de leschte Joren iwwerall staark zougeholl an et gëtt gefaart datt vill Reservë vun net erneierbarer Energie (Pëtrol ënner anerem) an den nächste Joerzéngten ausginn.
Hollywood
Geschicht
Ëm 1900 hat Hollywood dann och eng Post, eng Zeitung, en Hotel an zwéi Mäert, bei enger Awunnerzuel vu 500 Leit. Los Angeles 7 Meilen ëstlech dovun hat deemools 100.000 Leit. En Tram ass op der Prospect Avenue gefuer mä dee Service war alles anescht wéi zouverlässeg an een Trip huet ganzer zwou Stonne gedauert.
Energie
Energiekonsum an Ëmweltproblemer
Verschidden Ëmweltproblemer stelle sech ogrond vum staark klammenden Energiekonsum:
Hollywood
Geschicht
1903 gouf Hollywood eng Municipalitéit. Ënner de Gesetzer gouf et ënner anerem eent dat d'Verkafe vu Likör verbueden huet, als eenzeg Ausnam huet den Aptikter dat däerfe maachen. Ausserdeem war et verbueden d'Véi duerch d'Stroossen ze dreiwen, wann den Trapp méi wéi 200 Käpp hat.
Wéi et 1910 zu engem Waassermangel wéinst inadequater Versuergung koum, gouf ofgestëmmt datt Hollywood zu Los Angeles soll gehéieren. Los Angeles huet säi Waasser aus dem Owens River bezunn. Duerch déi Annexioun goufen och d'Stroossennimm geännert an d'Prospect Avenue gouf den Hollywood Boulevard.
Hollywood an d'Filmindustrie
Um Ufank vum 20. Joerhonnert hunn Filmfirme vun New York an aus New Jersey ugefaangen a Kalifornien ze plënneren, haaptsächlech wéinst dem gudde Wieder. Obwuel et schonn elektrescht Liicht gouf sou war et dach nach net staark genuch fir adequat filmen ze kënnen an déi bescht Luucht war nach ëmmer d'Sonn. Nieft dem Klima huet awer och d'Natur d'Firmen a Kalifornien gezunn. E wichtege Punkt war och d'Distanz vu Südkalifornien op New Jersey, wat et dem Thomas Edison méi schwéier gemaach huet, sech op seng Patenter ze behaapten.
Zu där Zäit hunn dem Edison quasi all Patenter déi mam Filmen ze dinn hate gehéiert a wéi am Osten ëmmer méi Leit onofhängeg vum Edison senger Motion Picture Patents Company agéiert hunn, goufe si verklot. Also konnte si, andeems si op der Westküst souzen, méi onofhängeg schaffen. Wann den Edison Agenten op LA geschéckt huet, sou war dat dacks am Viraus gewosst an déi betraffe Leit konnte séier iwwer d'Grenz a Mexiko flüchten.
Den éischte Filmstudio, Nestor Studios, gouf 1911 vum Al Christie fir den David Horsley gegrënnt. Nach am selwechte Joer hu 15 weider Independante sech zu Hollywood néiergelooss.
Sou ass Hollywood duerch d'Filmindustrie an hir Filmstare bekannt ginn, an Hollywood gouf weltwäit zum Synonym fir d'US-amerikanesch Filmindustrie.
1913 huet den Cecil B. DeMille eng Scheier gelount an 1914 mat der Produktioun vum The Squaw Man lassgeluecht. Dëse Studio gouf bekannt als Lasky-DeMille Barn an ass haut den Hollywood Heritage Museum.
D'Charlie Chaplin Studioe sinn 1917 gebaut ginn. No 1953 hunnn déi Studioen enger Partie Leit gehéiert, dorënner CBS déi d'Serie Perry Mason do gefilmt hunn, a goufen 1969 vum Los Angeles Cultural Heritage Board zu engem historeschen a kulturelle Monument ernannt.
De berüümten "Hollywood"-Schrëftzuch hat ursprénglech e puer Buschtawe méi, do stoung nämlech "Hollywoodland". E gouf 1923 opgestallt, als Reklamm fir nei Haiser déi een op den Hiwwele kafe konnt. Wärend ville Joren ass d'Schëld bliwwen ouni datt ee sech drëms gekëmmert huet. 1949 huet sech d'Hollywood Chamber of Commerce ageschallt an huet offréiert déi lescht véier Buschtawen ewechzehuelen an de Rescht ze restauréieren. Hautdesdaags ass d'Schëld eng "registered trademark" an däerf net ouni d'Autorisatioun vun der Hollywood Chamber of Commerce benotzt ginn.
Déi éischt Academy Awards Zeremonie war de 16. Mee 1929 am Hollywood Roosevelt Hotel.
Zanter den 30er Joren hunn deene fënnef groussen Hollywood Studioen (Paramount, RKO, 20th Century Fox, Metro-Goldwyn-Mayer a Warner Bros.) vill grouss Kinoen am ganze Land gehéiert fir hir Filmer ze weisen. D'Joren 1930 bis 1948 ginn och als den Hollywood studio system bezeechent. An de Mëtt-1950er koum d'Televisiounsindustrie nach derbäi an ass bis haut och fest zu Hollywood etabléiert.
La Marseillaise
'Marseillaise ass d'Nationalhymn vu Frankräich.
François Simon
De François Simon, gebuer den 10. September 1887 zu Stengefort, a gestuerwen den 9. Oktober 1965 an der Stad Lëtzebuerg, war e lëtzebuergesche Politiker an Ingenieur.
Hie war zanter 1933 Direkter vun de Ponts et Chaussées an, als Member vun der CSV, vun 1950 bis 1951 Wirtschafts- a Landwirtschaftsminister an der Regierung Dupong-Schaus-Bodson, wou en den Aloyse Hentgen ersat huet, deen aus gesondheetleche Grënn zeréckgetruede war.
Paul Newman
Hie war ee vun deene bekanntsten amerikanesche Schauspiller aus den 1960er Joren, mat Haaptrollen a populäre Filmer wéi The Hustler, Hud, Cool Hand Luke a Butch Cassidy and the Sundance Kid. Hien huet och e puer Filmer produzéiert a bei e puer Regie gefouert. 10-mol war e fir en Oscar nominéiert; eng Kéier, 1987, huet en dee fir déi bescht Haaptroll fir seng Roll an The Color of Money kritt.
De Paul Newman war och bekannt fir säi philantropescht Engagement, notamment fir Kanner a Jugendlecher.
Rollespill
E Rollespill ass e Spill, resp. eng Method, mat där d'Spiller - andeems se ofwäiche vun hirem normale Liewe - fir eng begrenzten Zäit, Denk- an Handlungsmuster iwwerhuelen a sou eng Spillwelt matgestalten an ausliewen.
Et ënnerscheet een:
RPG
Canton de Mondoubleau
De Canton de Mondoubleau ass eng fréier franséisch administrativ Andeelung am Arrondissement Vendôme, am Departement Loir-et-Cher an der Regioun Centre.
Arrondissement Chalon-sur-Saône
Den Arrondissement Chalon-sur-Saône ass eng franséisch administrativ Andeelung am Departement Saône-et-Loire an der Bourgogne-Franche-Comté.
Den Haaptuert ass Chalon-sur-Saône.
Den Arrondissement setzt sech aus 15 Kantonen zesummen:
Gwyneth Paltrow
D'Gwyneth Kate Paltrow, gebuer de 27. September 1972 zu Los Angeles, ass eng US-amerikanesch Sängerin a Schauspillerin.
Fontaine-Française
Fontaine-Française ass eng franséisch Uertschaft a Gemeng am Departement Côte-d'Or an der franséischer Regioun Bourgogne.
Se läit am Dall vun der Vingeanne déi do parallel mat dem Canal de la Marne à la Saône leeft. Am Westen an am Norde stéisst se un zwéi grouss Bëschmassiver, d ' Forêt de Velours an d ' Forêt de Fontaine-Française.
Geschichtleches
Bis dohi war Fontaine-Française eng Enklav am Herzogtum Burgund gewiescht.
Duerch d'Gemeng leeft e Kiem
Iwwereesbech
Übereisenbach (lb.: Iwwereesbech) läit am Äifelkrees Béibreg-Prüm a Rheinland-Pfalz (Däitschland).
Et handelt sech ëm eng Uertsgemeng an der Verbandsgemeng Südeifel mat 45 Awunner.